IBI בית השקעות

אי.בי.אי. בית השקעות בע"מ (IBI) הוא בית השקעות ישראלי, המתמחה בשירותים ומוצרים פיננסיים, בהם ניהול השקעות, ברוקראז', מסחר עצמאי בבורסה, קרנות נאמנות, מוצרי השקעה אלטרנטיביים ותוכניות הטבה לעובדים ומנוהל על ידי דייב לובצקי. לפי נתוני החברה במצגת משקיעים לסיכום 2023, אי.בי.איי מנהלת 37.1 מיליארד ₪ בניהול תיקים (מהם 22.3 מיליארד שקל ללקוחות מוסדיים ו-14.8 לתאגידים, פרטיים ופרימיום), 17 מיליארד שקל בקרנות נאמנות, 13.5 מיליארד בקרנות מסורתיות, 3.5 מיליארד בקרנות פסיביות וכ-10.8 מיליארד שקל בקרנות אלטרנטיביות. "אי.בי.אי. בית השקעות" הוקם ב-1981 בשם "גחלת חברה להשקעות", משנת 1984 היה לחברה ציבורית שמניותיה נסחרות בבורסה בתל אביב. החברה החזיקה ב-49% מקבוצת "אי.בי.אי. אחזקות", קבוצה של חברות שירותי ברוקראז'. הקבוצה החלה את פעילותה בשנת 1971 עם הקמתה של "אמבן אכוונת משאבים בנאמנות", שעוסקת בניהול כספים וייעוץ למשקיעים מוסדיים. החברה הוקמה על ידי צבי לובצקי ודוד וייסברג וב-1975 הצטרף אליהם עמנואל קוק. בהמשך הוקמו פעילויות נוספות, ב-1973 הוקמה "אי.בי.אי שירותי בורסה" וב-1978 הוקמה "אי.בי.אי ניהול קרנות נאמנות". "גחלת" הוקמה כחברת השקעות של לובצקי, וייסברג וקוק בשיתוף עם חברת הביטוח "הסנה". אחת ההשקעות הראשונות שלה הייתה בעיתון הכלכלי היומי גלובס. "גחלת" החזיקה 25% ממניות העיתון בעת הקמתו. בשנות ה-90 שימש "אי.בי.אי. בית השקעות" כנציג בנק ההשקעות האמריקאי מריל לינץ' בישראל. בשנת 2005, עברה הקבוצה מהלך של ארגון מחדש של מבנה החברה. שלושת המייסדים מכרו לקובי אלכסנדר, מייסדה של חברת קומברס, רבע מהחזקותיהם בקבוצה: 12.64% ממניות "גחלת" ו-25% ממניות "אי.בי.אי אחזקות", תמורת 50 מיליון שקל. "גחלת" גם רכשה מיואב קפלן, שהיה אחד המנהלים הבכירים בקבוצה, את אחזקותיו (20%) בחברה-הבת "אי.בי.איי ניהול קרנות נאמנות". מיד אחר כך הקצאה "גחלת" 550 אלף מניות, שיהוו 40% מהון החברה, לארבעת בעלי השליטה, תמורת החזקותיהם ב"חברת אי.בי.אי אחזקות", חברה פרטית שחלקה עם "גחלת" את השליטה בחברות המשתייכות לקבוצה. שם החברה גם שונה מ-"גחלת חברה להשקעות" ל-"אי.בי.אי. בית השקעות". בשנת 2006, השיקה הקבוצה פעילות בתחום קופות הגמל וההשתלמות. בשנת 2013, רכשה את קופות הגמל של בית ההשקעות תמיר פישמן. עם השלמת העסקה גדל היקף הנכסים של אי.בי.אי בתחום הגמל ל-2.5 מיליארד שקל. בשנת 2018 מיזוגה את פעילות הגמל וההשתלמות עם פעילות בית ההשקעות הלמן אלדובי בתחום. במסגרת העסקה העבירה אי.בי.אי את פעילויות הגמל וההשתלמות שלה לניהול הלמן אלדובי גמל ופנסיה, ורכשה במקביל 35% ממניות בית ההשקעות הלמן אלדובי. נכון לשנת 2019 מנוהל IBI על ידי דייב לובצקי, ושלושת השותפים-מייסדים ממשיכים להיות פעילים כחברים בדירקטוריון החברה. בינואר 2021 רכשה הקבוצה את חברת טאלנט אשר ניהלה תיקי השקעות בהיקף של 1.2 מיליארד ש"ח. במרץ 2021 בית ההשקעות IBI עבר תהליך מיתוג מחדש אשר במסגרתו הלוגו הוחלף. ב-2022 הקים IBI את DATACOM, קרן השקעות אלטרנטיבית המשקיעה בנדל"ן מניב מסוג תשתיות דיגיטליות ופועלת בשיתופי פעולה עם חברות נדל"ן מניב בארצות הברית. ב-2023 הושלמה עסקה בה רכשה IBI דרך ארבע עונות, 30% מתזרים ההכנסות העתידיות של קבוצת נטו תכנון פיננסי, חברה לתכנון פיננסי וניהול עושר. ב-2024 הושלמה עסקה שבמסגרתה רכשה IBI מפסגות קרנות פסיביות המנהלות כ-28 מיליארד שקל, תמורת כ-147 מיליון שקל. החברה מנהלת כ-48 מיליארד שקל (נכון לספטמבר 2018) עבור לקוחות פרטיים ומוסדיים באמצעות תיקי השקעות, קרנות השקעה אלטרנטיביות וקרנות נאמנות. בית ההשקעות מציע מוצרי חיסכון והשקעה בניהול אקטיבי וגם השקעות פסיביות. IBI מספק גם שירותי בורסה ללקוחות פרטיים ומוסדיים והוא מחזיק במחלקת מחקר המסקרת ענפים שונים. חבר הבורסה מספק שירותים בתחום הפצת ניירות ערך, עשיית שוק ובנקאות השקעות. לבית ההשקעות תחומי פעילות נוספים, בהם מימון ואשראי לעסקים (SML). פעילות זו נעשית על ידי IBI מימון. IBI מעניקה שירותי ניהול השקעות למשקיעים פרטיים, תאגידים ומוסדיים ומנהלת נכסים בהיקף של כ-37.1 מיליארד שקל (נכון ל-31 בדצמבר 2023). החברה מציעה בין השאר תיק השקעות ממוקד חו"ל, תיק אג"ח חו"ל לפדיון, השקעה בחברות המחלקות דיבידנדים, פתרונות במעטפת אישית ללקוחות בעלי עושר פיננסי, השקעה במניות בישראל ובחו"ל ובאג"ח High Yield. אי.בי.אי שירותי בורסה חברה בבורסה לניירות ערך בתל אביב ומפוקחת על ידי הרשות לניירות ערך והבורסה לניירות ערך בתל אביב. כמו כן, חברת מסלקת הבורסה משנת 1973, חברה במסלקת יורוקליר משנת 2014 והיחידה מבין החש"בים שחברה במסלקת המעו"ף. כמו כן, שירותי בורסה בעלת היתר כללי לפי סעיף 49א' לחוק ניירות ערך, אשר מאפשר לה להציע ללקוחותיה שירותי מסחר בניירות ערך באמצעות מערכת למסחר המנוהלת בידי בורסה מחוץ לארץ. אי.בי.אי שירותי בורסה מספקת שירותי מסחר, משמורת ואשראי לצורך פעילות בניירות ערך עבור השוק המוסדי, התאגידי והקמעונאי (לרבות מסחר עצמאי), אשר כוללים קניה ומכירה של ניירות ערך ונגזרים סחירים ושאינם סחירים בארץ ובחו"ל. כמו כן, מעניקה שירותי בורסה שירותי עשיית שוק, המרות מט"ח, שירותי גידור ושירותי מחקר וייעוץ כשירות נלווה לשוק המוסדי וללקוחות כשירים, בהתאם להגדרה הקבועה בתוספת הראשונה לחוק הייעוץ על ידי מחלקת המחקר והמחלקה הכלכלית התומכות בפעילות הביצוע. פעילותה של שירותי בורסה נחלקת לשלושה מגזרים עיקריים: מגזר ברוקראז' מוסדי, מגזר מסחר עצמאי ומגזר עסקי. פעילות המסחר העצמאי משכה יותר מ-10,000 לקוחות חדשים ב-2023 באמצעות אפליקציה ייעודית בשם IBI SMART. קרנות המשקיעות בנכסים בעלי מתאם נמוך לנכסים מסורתיים בשוק ההון, כגון מניות ואיגרות חוב. אלו קרנות ההשקעה האלטרנטיביות הקיימות ב-IBI: DATACOM - השקעה בנכסי נדל"ן מניב בתחום התשתיות הדיגיטליות. SBL - השקעה בהלוואות גישור לטווח קצר למשפצי בתים בארצות הברית. VOLCANO - השקעה בהלוואות גישור קצרות לחברות נדל"ן בארצות הברית. אסטרטגיות CLO - השקעה בניירות ערך מגובים במאגר הלוואות בכירות. ComRit - השקעה בנדל"ן מניב איכותי בארצות הברית. TEVEL - השקעה בהלוואות גישור חוץ בנקאיות לעסקים בפולין. LION - קרן ריט הרשומה למסחר בבורסה המשנית בספרד, המשקיעה בנכסי נדל"ן מניב בספרד. IBI QCL - קרן שקלית מחלקת, העוסקת במימון הלוואות שפיצר לצרכים שונים לרבות שוק הנדל"ן IBI CCF - השקעה במתן אשראי צרכני בארצות הברית. קוואליטי QCF - השקעה בהלוואות גישור חוץ בנקאיות כנגד בטוחות נדל"ן. IBI SPIKES - מימון לסטארט-אפים. IBI מפעילה שלוש קרנות גידור: ראם גלובל, המשלבת אסטרטגיית לונג-שורט ומסחר מבוסס מאקרו במדדי מניות. ראם אקוויטי, שמטרתה השאת תשואה עודפת על פני מדד ת"א 125 ובסטיית תקן נמוכה יותר ראם אופרטיוניטי, השואפת לנצל הזדמנויות בכלל המכשירים הפיננסיים, בדגש על אג"ח High Yield. מציעה השקעות בפרויקטים של נדל"ן מניב בחו"ל, בנויים, מאוכלסים ומניבים הכנסות. הפרויקטים בשותפות עם חברות נדל"ן מובילות בישראל ובחו"ל. מציעה כ-125 קרנות נאמנות בניהול אקטיבי וקרנות נאמנות מחקות (פאסיביות), העוקבות אחרי מדדים שונים בארץ ובעולם. מנהלת נכסים בהיקף של כ-17 מיליארד שקל (נכון ל-31 בדצמבר 2023) והשלימה רכישה של קרנות פסיביות מפסגות, המנהלות כ-28 מיליארד שקל. החברה מספקת שירותים פיננסים למגזר ההיי-טק, ביניהם שירותי נאמנות וניהול תוכניות הטבה לעובדים (ESOP), שירותי נאמנות ותפעול לעסקאות מיזוגים ורכישות, הערכות שווי לחברות, מימון לחברות טכנולוגיה, העברת הון בין דורי ועוד. בנוסף, החברה מספקת ללקוחותיה גם שירותי הוצאה חשבונאית בגין המענק ההוני. ב-2018 רכשה את הפעילות לניהול תוכניות ההטבה לעובדים של בית ההשקעות "תמיר פישמן". בשנת 2020 רכשה את פעילות הערכת שווי לסטארט –אפים S-CUBE. באותה שנה השיקה את קרן ההשקעות IBI Spikes IL, המעניקה מימון לסטארט-אפים בשיטת RBF, שיטת מימון ללא דילול בעלי המניות. בשנת 2021 הקימה IBI Capital את חברת IBI Trust IL, המלווה משפחות בעלות הון בכל הקשור לתכנון מס, ניהול נכסי הנאמנות וכו'. נכון ל-2024, IBI קפיטל משרתת יותר מ-3,000 חברות פרטיות, ציבוריות ובינלאומיות ויותר מ-150,000 מקבלי הטבה ובעלי מניות בארץ ובעולם. "פועלים אי.בי.אי.-ניהול וחיתום" היא חברת חיתום בבעלות משותפת של בית ההשקעות IBI ובנק הפועלים. פועלים אי.בי.אי. היא חברה ציבורית שמניותיה נסחרות בבורסה בתל אביב. החברה הוקמה בשם "אי.בי.אי חיתום" על ידי "אי.בי.אי בית ההשקעות" יחד רונן צלניר ויואב קפלן בשנת 1993. בתחילת שנת 2000 הונפקה החברה בבורסת תל אביב. בסוף 2002 נכנס בנק הפועלים להשקעה בחברה, ורכש 29% ממניות החברה תמורת כ-30 מיליון שקל. נכון ל-2024, פועלים אי.בי.אי היא חברת החיתום המובילה בישראל, עם ניסיון של יותר מ-30 שנה בהן גייסה למאות חברות, בהן גם 23 חברות אמריקאיות, כ-380 מיליארד שקל. בסוף שנת 1992, הקימה קבוצת "אי.בי.אי", בשותפות עם מאיר כפיר ויואב קפלן, את אחת מקרנות ההון סיכון הראשונות בישראל - קרן "סטפס ונצ'רס" (Steps Ventures). הקרן הוקמה במסגרת תוכנית יוזמה (תוכנית ממשלתית לעידוד השקעות הון סיכון במדינת ישראל). הקרן הורכבה משתי ישויות, חברת ניהול בשם "צעדים השקעות בטכנולוגיה" וחברת השקעות בשם "מהלכים השקעות בטכנולוגיה". בשנת 1996 רכשה חברת אריסון השקעות 41% מ"צעדים". לאחר שגייסה כ-20 מיליון דולר ממשקיעים מוסדיים בישראל, ביניהם: בהם מגדל, בנק יהב, כלל ביטוח וקופות הגמל של בנק מזרחי, החלה להשקיע בחברות הזנק ישראליות בתחילת דרכם. ההשקעות הראשונות של הקרן היו בשתי חברות שנמנו אז עם קבוצתו של היזם דוידי גילה, DSPC ו-DSPG. הראשונה נמכרה לאינטל תמורת 1.6 מיליארד דולר והשנייה הונפקה בבורסת הנאסד"ק. בממוצע מימשה הקרן פי 5 על הכסף שהשקיעה. חברות נוספות בהם השקיעה היו: חברת התכונה ואלור שהונפקה בבורסה של פרנקפורט. הקרן השקיעה בה בשנת 1994 כמיליון דולר ועשתה פי 20 על הכסף. חברת פאוור דיזיין שנמכרה ב-2006 לחברת מיקרוסמי תמורת 542 מיליון דולר. חברת אקורד נטוורקס שהונפקה בנאסד"ק ואחר כך נמכרה לחברת פוליקום. וחברת יורוקום תקשורת סלולרית אותה מימשה ברווח של פי 8 על השקעתה. הקרן לא גייסה קרנות המשך, ולאחר שכמעט כל החברות שבהן השקיעה יצאו לאקזיט או נמחקו, הוחלט בשנת 2006 לסיים את פעילותה. אתר האינטרנט הרשמי של IBI בית השקעות אתר אי.בי.אי. פילאר IBI PILLAR (IBI) אי.בי.אי. בית השקעות בע"מ, באתר הבורסה לניירות ערך בתל אביב אי.בי.אי. בית השקעות בע"מ, באתר "מאיה" אי.בי.אי. בית השקעות בע"מ, באתר גלובס IBI בית השקעות, באתר Crunchbase (באנגלית) אי.בי.אי. בית השקעות בע"מ: נתונים כספיים באתר מאי"ה. מצגת משקיעים IBI, באתר הבורסה לניירות ערך שי שלו, ‏אי.בי.אי שמרה על הגחלת, באתר גלובס, 14 במרץ 1999 דרור שרביט, 'גלובוס' ליבוביץ ו'גחלת' מקימים עיתון כלכלי, דבר, 18 באוגוסט 1983 מירב ארלוזורוב, ‏נבחנת אפשרות להשקעה של מריל לינץ' באי.בי.אי, באתר גלובס, 7 בספטמבר 1997 עמי גינזבורג, קובי אלכסנדר מצטרף לגרעין השליטה באי.בי.אי בהשקעה של 50 מיליון שקל, באתר הארץ, 11 במאי 2005 רועי מלצר, ‏קובי אלכסנדר מורווח "על הנייר" 17 מ' ש' על השקעתו בגחלת - כ-20% ב-3 חודשים, באתר גלובס, 24 באוגוסט 2005 שי שלו, ‏אקזיט ליואב קפלן: מכר לגחלת את אחזקותיו באי.בי.אי ניהול קרנות ב-14.65 מיליון שקל, באתר גלובס, 23 במרץ 2005 שי שלו, ‏דירקטוריון גחלת יקצה למייסדי אי.בי.אי וקובי אלכסנדר מניות בשווי 185 מיליון שקל, באתר גלובס, 22 במאי 2005 ערן אזרן, נחתם ההסכם: אי.בי.אי רכש קופות הגמל של תמיר פישמן, באתר TheMarker‏, 5 בדצמבר 2012 רון שטיין, ‏אי.בי.אי ואלדובי: ר' ההגבלים אישרה מיזוג הגמל וההשתלמות, באתר גלובס, 18 בינואר 2018 אסא ששון, "לפזר כסף בין שלושה מנהלי השקעות עם אותן הנחיות - זה טפשי", באתר TheMarker‏, 20 באוגוסט 2018 רועי ויינברגר ונתנאל אריאל, נחתמו העסקאות: אי.בי.אי והפניקס רוכשים את הקרנות של פסגות בכ-300 מיליון שקל, באתר גלובס, ‏20/12/2023 אפרת פרץ, ‏בפעם השנייה ברציפות: אי.בי.אי הוא הברוקר הטוב ביותר, באתר גלובס, 28 בפברואר 2013 ערן אזרן, תמיר פישמן מוכר לאי.בי.אי את פעילות ניהול האופציות לעובדים בכ-40 מיליון שקל, באתר TheMarker‏, 30 בנובמבר 2017 תמר קובלנץ, ‏האקזיט של צלניר: ימכור מניותיו בפועלים אי.בי.אי ב-15 מ' ש', באתר גלובס, 28 באוגוסט 2012 אורי ינברגר, מנפיקים בשיא - מוכרים בשפל, באתר הארץ, 29 בנובמבר 2001 ערב העברת השליטה לבנק הפועלים: אי.בי.אי חיתום תחלק דיבידנדים בסך 35 מיליון שקל, באתר גלובס, 12 בפברואר 2002 שי שלו, ‏צעדים לא מחושבים בשוק המט"ח, באתר גלובס, 16 בנובמבר 1998 גיא גרימלנד, אינטל קנתה את DSPC מדוידי גילה ב-1.6 מיליארד דולר לפני 7 שנים ומוכרת אותה כעת למארוול ב-600 מיליון דולר, באתר TheMarker‏, 27 ביוני 2006 עמי גינזבורג, ‏די.אס.פי.סי - טוקיו גדולה, וארה"ב עוד יותר, באתר גלובס, 19 בפברואר 1998 עידו אלון, נויר מרקט נועלת את שעריה, באתר הארץ, 27 בספטמבר 2002 הדר פריד, ‏ואלור - ה"ספינאוף" של עובדי אורבוטק, באתר גלובס, 3 באוקטובר 2000 מיקרוסמי האמריקנית רוכשת את פאואר דיזיין ב-542 מיליון דולר, באתר גלובס, 24 באוקטובר 2006 הדר פריד, ‏אקורד נטוורקס גייסה 55 מיליון דולר לפי שווי של 220 מיליון דולר אחרי הכסף, באתר גלובס, 29 ביוני 2000 גתית פנקס, חמישה חודשים אחרי ההנפקה נמכרה אקורד לפוליקום בעסקת מניות ששוויה 339 מ' ד'; קונקורד תקבל מניות פוליקום ב-45 מ' ד', באתר TheMarker‏, 6 בדצמבר 2000 בוננזת ההיי-טק של שרי אריסון ואי.בי.אי: רווח של 70 מיליון שקל למהלכים ממימוש השקעות, באתר גלובס, 25 באוגוסט 2004 הארץ, מהלכים מכרה 5% מיבואנית נוקיה לפי שווי חברה של 85 מיליון ד' , באתר TheMarker‏, 21 ביולי 2004 הארץ, סטפס ונצ'רס מסיימת את פעילותה, באתר TheMarker‏, 22 בנובמבר 2006